CELEX: 32015R1137
Language: et
Date: 2015-07-13 00:00:00
Title: Komisjoni määrus (EL) 2015/1137, 13. juuli 2015, millega muudetakse määrust (EÜ) nr 1881/2006 seoses Capsicum spp. liikidesse kuuluvates vürtsides sisalduva ohratoksiin A piirnormiga (EMPs kohaldatav tekst)

14.7.2015   
            
            
               ET
            
            
               Euroopa Liidu Teataja
            
            
               L 185/11
            
         KOMISJONI MÄÄRUS (EL) 2015/1137,
   13. juuli 2015,
   millega muudetakse määrust (EÜ) nr 1881/2006 seoses Capsicum spp. liikidesse kuuluvates vürtsides sisalduva ohratoksiin A piirnormiga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, (1) eriti selle artikli 2 lõiget 3
   ning arvestades järgmist:
   
               (1)
            
            
               Komisjoni määruses (EÜ) nr 1881/2006 (2) on sätestatud Capsicum spp. liikidesse kuuluvates vürtsides sisalduva ohratoksiin A piirnorm.
            
         
               (2)
            
            
               Komisjoni määrusega (EL) nr 105/2010, (3) millega muudetakse määrust (EÜ) nr 1881/2006, kehtestati piirnorm ohratoksiin A sisaldusele vürtsides, mis peaks olema saavutatav heade tavade järgimise abil. Et vürtse tootvad riigid saaksid võtta ennetavaid meetmeid ja et need ei häiriks oluliselt kauplemist, kehtestati määrusega (EL) nr 105/2010 piiratud ajavahemikuks ka kõrgem piirnorm 30 μg/kg enne, kui hakatakse kohaldama piirnormi 15 μg/kg. Komisjoni määrusega (EL) nr 594/2012 (4) pikendati kõnealust ajavahemikku Capsicum spp. liiki kuuluvate vürtside puhul kuni 31. detsembrini 2014. Komisjon on koostöös liikmesriikide valitsusekspertidega hinnanud, kas ohratoksiin A madalamad piirnormid on maailma eri tootmispiirkondades heade tavade abil saavutatavad. Kuigi heade tavade rakendamine on eri tootmispiirkondades oluliselt paranenud, ei ole ohratoksiin A madalam piirnorm 15 μg/kg Capsicum spp. liiki kuuluvate vürtside puhul järjepidevalt saavutatav, sest mõnikord on ilmastikutingimused kasvu- ja koristusperioodil ebasoodsad. Seega on asjakohane kehtestada Capsicum spp. liikidesse kuuluvate vürtside puhul uus ohratoksiin A piirnorm, mis on heade tavade järgimise abil saavutatav ja tagab ühtlasi inimeste tervise kõrgetasemelise kaitse.
            
         
               (3)
            
            
               Määruse (EÜ) nr 1881/2006 lisa tuleks seega vastavalt muuta.
            
         
               (4)
            
            
               Kuna kõrgemat piirnormi 30 μg/kg kohaldati kuni 31. detsembrini 2014, on asjakohane sätestada, et käesoleva määrusega kehtestatavat piirnormi kohaldatakse alates 1. jaanuarist 2015.
            
         
               (5)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1881/2006 lisa muudetakse vastavalt käesoleva määruse lisale.
   Artikkel 2
   
      Capsicum spp. liikidesse kuuluvaid vürtse, mis ei vasta käesoleva määruse kohaselt muudetud määruse (EÜ) nr 1881/2006 lisa punktis 2.2.11. sätestatud ohratoksiin A piirnormile, kuid mis on seaduslikult turule lastud enne 1. jaanuari 2015, võib turustada pärast nimetatud kuupäeva nende minimaalse säilimisaja või kasutustähtaja lõpuni.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 37, 13.2.1993, lk 1.
   
      (2)  Komisjoni määrus (EÜ) nr 1881/2006, 19. detsember 2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).
   
      (3)  Komisjoni määrus (EL) nr 105/2010, 5. veebruar 2010, millega muudetakse määrust (EÜ) nr 1881/2006 (millega sätestatakse teatavate saasteainete piirnormid toiduainetes) ohratoksiin A osas (ELT L 35, 6.2.2010, lk 7).
   
      (4)  Komisjoni määrus (EL) nr 594/2012, 5. juuli 2012, millega muudetakse määrust (EÜ) nr 1881/2006 toiduainetes sisalduvate saasteainete ohratoksiin A, mittedioksiinitaoliste PCBde ja melamiini piirnormide osas (ELT L 176, 6.7.2012, lk 43).
   
      LISA
      Määruse (EÜ) nr 1881/2006 lisa jaotise 2.2 punkt 2.2.11 asendatakse järgmisega:
      
         
                     „2.2.11.
                  
                  
                     Vürtsid, sh kuivatatud vürtsid
                  
                  
                      
                  
               
                     
                        Piper spp. (nende viljad, sealhulgas valge ja must pipar)
                     
                        Myristica fragrans (muskaatpähklipuu)
                     
                        Zingiber officinale (harilik ingver)
                     
                        Curcuma longa (kollajuur)
                  
                  
                     15 μg/kg
                  
               
                     
                        Capsicum spp. (nende kuivatatud viljad, terved või jahvatatud, sealhulgas vürtspaprika, vürtspaprikapulber, Cayenne'i pipar ja paprika)
                  
                  
                     20 μg/kg
                  
               
                     Vürtsisegud, mis sisaldavad üht või mitut eespool nimetatud vürtsi
                  
                  
                     15 μg/kg”